רציתי 
רציתי רק לומר שהתבגרתי,; שלמדתי לקבל את השינוי; ושהראש שלי ממש-ממש בסדר; ושגם לעצמות עשו מיפוי.; ששוחחתי עם עצמי על החיים והסקתי מסקנות ממש נוקבות:; שכדורגל משחקים תשעים דקות; ושאם חלב נשפך, אז אין על מה לבכות.; רציתי לקלף את השמיים,; לקפל ולהגיש לך בקופסא,; ואת תלכי איתה בדד על קו המים; ואולי תרגישי קצת יותר קרובה; אליי.; אני יודע, לא כדאי לשגות באשליות –; תמיד יהיה שם חור שחור שאני אפילו לא יכול לראות,; אבל לפעמים יש איזה חסד באויר של הלילות.; רציתי לבשר שהתחברתי:; אני מבחין בין פוקצ'ה לבריוש,; ואם אני רוצה גבינה וחסה,; אני מזמין מקום תשעה שבועות מראש; ושוחה כמו דג בים המבטים, ומפהק בסמליות כשמאוחר,; מכריז שיש לי יום ארוך מחר; כמו מי שלא יודע את הלילה; ולא זוכר את המדבר.; רציתי רק לשאול אם התקבלתי,; אם השארתי את הרושם הרצוי; ולכן החל מיום ראשון בתשע; הפוטנציאל שלי יבוא לכלל מיצוי; מלא.; אני אהיה כוכב עולה בשמי הפלואורסנט,; אהבהב עצמי אל שורש מהות האקסיסטנט; או לפחות ארוויח עוד חצי קליינט.; רציתי לפסל אותך בשיש; ולצרוב אותך כמו שקט בבשר; ולהבטיח שהכל יהיה בסדר; ומה שאין היום ודאי יבוא מחר; לכל המאוחר.; 